Document ID: /fineweb-2-swissfilter-quality_10-filterrobots/filtered/02691.jsonl.gz/11

Andreea Pintece a fondat in 2018, AP Lashes, extensii de gene. Azi brandul AP Lashes este de un real succes pe piata elvetiana
Andreea Pintece a fondat in 2018, AP Lashes, salon dedicat extensiilor de gene. Azi brandul AP Lashes este de un real succes pe piata elvetiana
Andreea a absolvit Facultatea de Litere si Arte in cadrul Universitatii Lucian Blaga din Sibiu in 2013, insa a luat calea Elvetiei imediat dupa absolvire pentru ca parintii ei deja se mutasera aici, in anul 2011. Este casatorita, are o fetita si face parte din trupa de teatru Malaram (https://www.igirlboyphone.ch/). In paralel cu cariera de actor de teatru, din pasiune a inceput sa puna si extensii de gene, la domiciliul ei. Cum clientele se inmulteau, iar pandemia incepuse sa-i reduca drastic spectacolele de teatru, Andreea, a mizat pe afacerea cu gene. A reusit sa construiasca o echipa frumoasa din care fac parte Andra Detesan si Alina Kiss. Decizia a fost una inteleapta pentru ca AP Lashes este deja un brand in domeniu si continua sa aiba succes.
– Cum de nu mai esti in teatru? De ce ai renuntat?
Andreea: Nu, nu am renuntat, insa de cand a inceput pandemia multe spectacole au fost anulate. Eu sunt angajata a teatrului independent Malaram, si nu dispunem de o sala a noastra. Jucam pe diferite scene, in fata a 100-150 de oameni. Am inceput sa pun gene in 2017, in paralel cu teatru. Le puneam de acasa, iar la un moment dat aveam din ce in ce mai multe cliente si nu puteam sa le mai primesc la mine. In 2018 am gasit spatiul din Luzern, l-am inchiriat si totul a functionat mai bine decat mi-am imaginat. Si pentru ca afacerea merge destul de bine, desi este istovitoare, am deschis si un al doilea punct de lucru in 2019.
– Dar de ce a mers atat de bine? Ce va diferentiaza fata de concurenta?
Andreea: In primul rand pentru ca noi facem doar asta. La noi in salon se pun gene si atat. Nu facem si manichiura sau cosmetica sau mai stiu eu ce. Doar gene. In alte saloane gasesti diferite ramuri ale domeniului asta de infrumusetare. La noi fetele vin doar pentru gene. Cred ca suntem sau am fost singurele din Elvetia care am mers exclusiv pe nisa asta. Si atunci clientelor le-a ramas in minte ca AP Lashes inseamna doar gene. Si o parte a reusitei proiectului AP Lashes a fost ca deja clientele care veneau acasa, au continuat sa vina si la salon si ne-au recomandat si altor fete. Au facut asta fara sa le rugam noi. Stii cum e, cand iti place ceva simti nevoia sa transmiti informatia mai departe. Nu ne consideram cu nimic speciale, muncim, suntem serioase si o facem cu placere.
– Conceptul asta e inventia voastra? A fost ideea voastra sa deschizi un salon in care se pun doar gene?
Andreea: A, nu. Nici vorba. Este un concept care a fost dezvoltat initial in America si noi doar l-am preluat. In Romania e destul de dezvoltat, mult mai dezvoltat decat in Elvetia. In plus, noi oferim si cursuri pentru persoanele care doresc sa intre in domeniul asta. In aceasta meserie am initiat pana acum peste 100 de fete. Toate activeaza in domeniu si cumpara produse de la noi. Sunt produse de calitate pe care le importam.
– Cate cliente va trag pragul?
Andreea: Cam 250 de fete pe luna. Insa noi ne bazam destul de tare si pe scoala pe care am infiintat-o. Oferim cursuri fetelor care vor sa invete meseria asta. Predam in trei limbi, in germana engleza si romana, si ne mandrim deja ca avem destule cursante care acum lucreaza in domeniu.
– Cat costa sa iti pui gene? Cat costa sa deschizi un salon?
Andreea: Extensiile de gene pe care le punem noi costa intre 140 si 210 franci. Durata lor de viata, ca sa spun asa, e cam de 6 saptamani, si daca vrei sa le mentii in conditii excelente trebuie sa te intorci in salon o data la 3-4 saptamani. Investitia pentru deschidere a unui salon depaseste putin suma de 20 de mii de franci.
– Clientele tale sunt romance?
Andreea: Avem si cliente romance, da. Insa nu reprezinta majoritatea. Cele mai multe sunt elvetience, in proportie de 90%. Insa nationalitatea lor nu conteaza in vreun fel pentru noi. Pe toate le tratam cu acelasi respect.
Interviu: Valeriu Morarescu